མི་དམིགས་པ་

མི་དམིགས་པ་ཞེས་པ་ནི་ནང་པའི་ཆོས་ལུགས་ཀྱི་ལྟ་གྲུབ་དང་སྒོམ་པའི་ཉམས་ལེན་གྱི་ནང་གི་གལ་ཆེན་པོའི་ཐ་སྙད་ཅིག་ཡིན། འདི་ནི་ཆོས་ཐམས་ཅད་ལ་རང་བཞིན་གྱིས་གྲུབ་པའི་ངོ་བོ་འགའ་ཡང་མེད་པ་དང་། དེ་བཞིན་དུ་འཛིན་པ་པོ་དང་འཛིན་སྟངས། འཛིན་ཡུལ་བཅས་ཀྱི་འཁོར་གསུམ་ལ་བདེན་པར་འཛིན་པའི་རྟོག་པ་མེད་པའི་ཡེ་ཤེས་ཀྱི་ཉམས་མྱོང་ལ་ཟེར།
 ནང་དོན། 
ཆོས་ཐམས་ཅད་ཀྱི་རང་བཞིན་སྟོང་པ་ཉིད།
མི་དམིགས་པ་ནི་ཆོས་ཐམས་ཅད་ཀྱི་རང་བཞིན་སྟོང་པ་ཉིད་ཀྱི་ངང་ནས་ཡུལ་ལ་དམིགས་པ་མེད་པ་ཡིན། "ཆོས་རྣམས་ཀྱི་རང་བཞིན་སྟོང་པ་ཉིད་འདི་ཡེ་ནས་གནས་ཏེ། མདོ་ཆེན་མོ་ལས་སངས་རྒྱས་འཇིག་རྟེན་དུ་བྱོན་ཡང་རུང་མ་བྱོན་ཡང་རུང་སྟེ། ཆོས་རྣམས་ཀྱི་མཚན་ཉིད་ནི་དེ་བཞིན་དུ་གནས་སོ་ཞེས་གསུངས་པའི་ཕྱིར་རོ། །"ཀརྨ་པ་རང་བྱུང་རྡོ་རྗེ། མདོ་སྡུད་པའི་འགྲེལ་པ་ཡིད་བཞིན་ནོར་བུ། ལྕགས་པར། ཤོག་ངོས་65-66བྱང་ཆུབ་སེམས་དཔའི་སྒོམ་ཉམས།
བྱང་ཆུབ་སེམས་དཔའ་རྣམས་ཀྱི་སྒོམ་ཉམས་ཀྱི་ནང་དུ་མི་དམིགས་པ་ནི་ཁྱད་པར་ཅན་ཞིག་ཡིན། "བྱང་ཆུབ་སེམས་དཔའ་ནམ་མཁའ་ལྟ་བུའི་རྣམ་པར་ཐར་པའི་སྒོ་སྟོང་པ་ཉིད་ལ་མཉམ་པར་བཞག་ཅིང་གནས་པ་ནི། འགྲོ་བ་ལ་སེམས་ཅན་གྱི་སྐལ་བ་དང་བསམ་པ་ཇི་འདྲ་བར་ཤེས་པའི་སྨོན་ལམ་གྱི་རྟེན་ཅན་གྱིས། མཛད་པའི་བྱ་བ་རྣམ་པ་སྣ་ཚོགས་པ་དུ་མ་སྟོན་པར་བྱེད་ཅིང་སྙིང་རྗེས་ཞི་བ་མྱ་ངན་ལས་འདས་པའི་དབྱིངས་མངོན་དུ་བྱེད་པ་ལ་མི་རེག་ཅིང་། གཞན་དོན་མི་བྱེད་པར་སྟོང་པ་ཉིད་ལ་རྟག་ཏུ་གནས་པ་མེད་དོ། །"ཅོ་ནེ་གྲགས་པ་བཤད་སྒྲུབ། སྡུད་པའི་འགྲེལ་པ་རྒྱལ་བའི་དགོངས་གསལ། ཤིང་པར། ཤོག་ངོས་36bཞེས་གསུངས་པ་ལྟར། བྱང་ཆུབ་སེམས་དཔའ་རྣམས་ནི་སྟོང་པ་ཉིད་ཀྱི་ཏིང་ངེ་འཛིན་ལ་གནས་ཀྱང་གཞན་དོན་ཡང་མི་བྱེད་པ་མེད།
ཡོངས་སུ་བསྔོ་བ་ཡང་དག
ཡོངས་སུ་བསྔོ་བའི་སྐབས་སུ། ཡང་མི་དམིགས་པ་ནི་གལ་ཆེན་པོ་ཡིན། "གལ་ཏེ་གང་གིས་བསྔོ་བའི་སེམས་ལ་བདེན་པའི་འདུ་ཤེས་དང་། བསྔོ་བའི་ཡུལ་བྱང་ཆུབ་དང་། གང་གི་དོན་དུ་བསྔོ་བའི་སེམས་ཅན་རྣམས་ལ་བདེན་པའི་འདུ་ཤེས་འཇུག་པར་མི་བྱ་སྟེ། དེ་ལྟར་བསྔོ་བའི་འཁོར་གསུམ་ལ་བདེན་པའི་འདུ་ཤེས་འཇུག་ན་འདུ་ཤེས་དེའི་ཕྱིར་ན་བདེན་ཞེན་གྱི་ལྟ་བ་གནས་ཤིང་། སེམས་ནི་བསྔོ་བའི་འཁོར་གསུམ་ལ་བདེན་ཞེན་གྱིས་ཆགས་པའི་དམིགས་པ་ཡོད་པའི་སྐྱོན་གྱིས། ཡོངས་སུ་བསྔོས་པ་དེ་ནི་དམིགས་མེད་ཀྱི་བསྔོ་བར་ཆུད་པ་མ་ཡིན་ནོ། །"འཇུ་མི་ཕམ། མདོ་སྡུད་པའི་འགྲེལ་པ་ཡུམ་གྱི་དགོངས་དོན་ལ་ཕྱིན་ཅི་མ་ལོག་པར་འཇུག་པའི་ལེགས་བཤད། ལག་བྲིས། ཤོག་ངོས་19bཞེས་གསུངས་པ་ལྟར། བསྔོ་བའི་འཁོར་གསུམ་ལ་བདེན་ཞེན་མེད་པར་བསྔོ་བ་ནི་དམིགས་མེད་ཀྱི་བསྔོ་བ་ཡིན།

 ཉམས་ལེན་གྱི་ཐབས་ལམ། 
བྱང་ཆུབ་ཀྱི་སེམས་བསྐྱེད་པ། "སྙིང་རྗེ་ཆེན་པོའི་ས་བོན་རབ་ཏུ་སད་པ་ལས་བྱང་ཆུབ་སེམས་དཔའི་སྡོམ་པ་བླང་བ་ལ་སོགས་པ་དང་། སྟོང་པ་ཉིད་དང་སྙིང་རྗེའི་སྙིང་པོ་ཅན་གྱི་བྱང་ཆུབ་ཀྱི་སེམས་བསྐྱེད་དེ། ཡང་དག་པར་རྫོགས་པའི་སངས་རྒྱས་ཐོབ་ནས་སྐལ་བ་ཇི་ལྟ་བ་བཞིན་དུ་གཞན་གྱི་དོན་བྱའོ་ཞེས་སྨོན་ལམ་བཏབ་ནས་སྒྲུབ་པ་ཕུན་སུམ་ཚོགས་པ་"སློབ་དཔོན་སེང་གེ་བཟང་པོ། སྡུད་པའི་དཀའ་འགྲེལ། ཤོག་ངོས་9-10འདི་ཡིན། ཞེས་གསུངས་པ་ལྟར། སྟོང་པ་ཉིད་དང་སྙིང་རྗེ་ཟུང་འབྲེལ་གྱི་ཆ་ནས་བྱང་ཆུབ་ཀྱི་སེམས་བསྐྱེད་དགོས། 
མཐའ་གཉིས་སྤང་བ།
མི་དམིགས་པའི་ཤེས་རབ་ཀྱིས་ནི་ཡོད་པ་དང་མེད་པའི་མཐའ་གཉིས་སྤང་དགོས། "བྱང་སེམས་མཁས་པ་སྙིང་རྗེ་ཆེན་པོ་ལ་གནས་ཤིང་། ཐབས་དང་ཤེས་རབ་གཉིས་ཀྱི་གདུགས་ནི་ཡོངས་སུ་བཟུང་སྟེ་ཆོས་རྣམས་ཀྱི་ངོ་བོ་སྟོང་པ་ཉིད་དང་། རྒྱུ་མཚན་མེད་པ་དང་འབྲས་བུ་སྨོན་པ་མེད་པར་རྟོག་ཅིང་དཔྱོད་ཀྱང་།"ཅོ་ནེ་གྲགས་པ་བཤད་སྒྲུབ། སྡུད་པའི་འགྲེལ་པ་རྒྱལ་བའི་དགོངས་གསལ། ཤིང་པར། ཤོག་ངོས་37b ཞེས་གསུངས་པ་ལྟར། ཐབས་དང་ཤེས་རབ་ཟུང་འབྲེལ་གྱིས་རྣམ་པར་ཐར་པའི་སྒོ་གསུམ་ཐོབ་དགོས།

 ཁྱད་ཆོས། 
ཐུགས་རྗེ་ཆེན་པོ།
མི་དམིགས་པ་ནི་ཐུགས་རྗེ་ཆེན་པོ་དང་མ་འབྲལ་བ་ཡིན། "ཕྱོགས་བཅུ་དང་ལྡན་པའི་རྣམ་པར་འདྲེན་པ་རྣམས་ཀྱི་མི་དམིགས་པའི་ཐུགས་རྗེ་བྱམས་པའི་སྤྱོད་ཡུལ་འདི་ཡིན་ནོ། །"ཀརྨ་པ་རང་བྱུང་རྡོ་རྗེ། མདོ་སྡུད་པའི་འགྲེལ་པ་ཡིད་བཞིན་ནོར་བུ། ལྕགས་པར། ཤོག་ངོས་66ཞེས་གསུངས་པ་ལྟར། སྟོང་པ་ཉིད་ཀྱི་ཤེས་རབ་དང་ཐུགས་རྗེ་ཆེན་པོ་ཟུང་འབྲེལ་ལ་གནས་དགོས།
ཕ་རོལ་ཏུ་ཕྱིན་པ།
མི་དམིགས་པ་ནི་ཤེས་རབ་ཀྱི་ཕ་རོལ་ཏུ་ཕྱིན་པའི་ཐབས་ལམ་གཙོ་བོ་ཡིན། "ཤེས་རབ་ཀྱི་ཕ་རོལ་ཏུ་ཕྱིན་པ་ནི་བྱང་ཆུབ་ཀྱི་སེམས་ཀྱི་རང་བཞིན་གྱི་དོན་ཏེ། ཆོས་ཐམས་ཅད་ཀྱི་རྣམ་པར་བསྡུས་པ་ཡིན་པའི་ཕྱིར་རོ་"སློབ་དཔོན་སེང་གེ་བཟང་པོ། སྡུད་པའི་དཀའ་འགྲེལ། ཤིང་པར། ཤོག་ངོས་9ཞེས་གསུངས་པ་ལྟར། ཆོས་ཐམས་ཅད་ཀྱི་རྣམ་པར་བསྡུས་པ་ནི་ཤེས་རབ་ཀྱི་ཕ་རོལ་ཏུ་ཕྱིན་པ་ཡིན།

 ལུང་ཁུངས།